BBC Radio

BBC Radio ialah sebuah bahagian operasi perniagaan dan perkhidmatan milik Perbadanan Penyiaran British (BBC), yang telah beroperasi di United Kingdom di bawah terma piagam diraja sejak tahun 1927. Perkhidmatan ini menyediakan rangkaian stesen radio kebangsaan yang merangkumi pelbagai genre muzik, serta stesen radio tempatan yang menumpukan kepada berita, hal ehwal semasa dan kepentingan masyarakat setempat. Selain itu, BBC Radio turut menyelia dan mengurus kandungan audio dalam talian.

Dalam kalangan stesen radio kebangsaan, BBC Radio 1, Radio 2, Radio 3, Radio 4 dan Radio 5 Live semuanya tersedia melalui radio analog, iaitu Radio 1, 2, 3 dan 4 melalui FM, manakala Radio 5 Live melalui gelombang sederhana (MW). BBC Radio 4 juga disiarkan melalui gelombang panjang (longwave). Selain itu, semua stesen ini boleh diakses melalui radio digital DAB, BBC Sounds (pendengar luar UK mendengar melalui BBC.com) serta platform penyiaran televisyen termasuk Sky, Freeview, Freesat dan Virgin Media. BBC Radio 1Xtra, Radio 1 Dance, Radio 1 Anthems, Radio 3 Unwind, Radio 4 Extra, Radio 5 Sports Extra, Radio 6 Music, Asian Network dan World Service pula hanya disiarkan melalui DAB, BBC Sounds, BBC.com dan platform penyiaran televisyen seluruh UK.
Kesemua stesen radio kebangsaan BBC bersiaran dari pangkalan di London dan Manchester, lazimnya di dalam atau berhampiran Broadcasting House atau MediaCityUK. Walau bagaimanapun, unit pengeluaran rangkaian BBC yang terletak di Belfast, Birmingham, Bristol, Cardiff dan Glasgow turut menghasilkan program radio.

Bermula 21 Julai 2025, semua pendengar radio BBC di luar UK melalui BBC Sounds tidak dapat mendengarkan melalui BBC Sounds melainkan menggunakan aplikasi BBC.com atau laman web khas yang disediakan oleh pihak BBC walaupun stesen-stesen radio BBC tetap berjalan.

Stesen

Radio kebangsaan (seluruh UK)
NOTA: Frekuensi dan DAB+ hanya ada di seluruh United Kingdom sahaja.

 Logo  Stesen  Kandungan  Slogan (Inggeris / Melayu)  Ketersediaan  Frekuensi / Aplikasi / Laman Web x50px  BBC Radio 1  Muzik popular untuk remaja, termasuk talkshow, hiburan, muzik alternatif, berita, sesi muzik langsung dalaman, konsert muzik langsung dan dokumentari muzik.  The biggest new pop and all day vibes (Melayu: Pop baharu terbesar dan irama sepanjang hari)  Nasional  97–99 FM, DAB+, BBC.com x50px  BBC Radio 1 Dance  Muzik elektronik dan dance, termasuk mix dan muzik berorientasikan tarian.  The biggest current, future and classic dance vibes (Melayu: Irama tarian terkini, masa depan dan klasik terbesar)  Digital sahaja  DAB+, BBC.com x50px  BBC Radio 1 Anthems  Muzik dari akhir 1990-an hingga kini.  All day anthems from the 00s to now (Melayu: Anthem sepanjang hari dari tahun 2000 hingga kini)  Digital sahaja  DAB+, BBC.com x50px  BBC Radio 1Xtra  Gabungan muzik Black dan kandungan lain, termasuk berita, sesi muzik langsung dalaman, konsert langsung dan dokumentari muzik. Disimulcast dengan Radio 1 setiap Sabtu, 9:00-11:00 malam.  Amplifying Black music and culture (Melayu: Memperkasakan muzik dan budaya Black)  Digital sahaja  DAB+, BBC.com x50px  BBC Radio 2  Muzik dewasa, talkshow, hiburan, muzik alternatif, berita, sesi muzik langsung dalaman, konsert langsung dan dokumentari muzik.  Lift your day with the best tunes from your favourite DJs (Melayu: Riang ria harimu dengan lagu terbaik DJ kegemaranmu)  Nasional  88–91 FM, DAB+, BBC.com x50px  BBC Radio 3  Seni dan budaya tinggi, muzik khusus (klasik, jazz, muzik dunia), berita, sesi muzik langsung dalaman, konsert langsung dan dokumentari muzik.  Adventures in classical (Melayu: Pengembaraan dalam muzik klasik)  Nasional  90–93 FM, DAB+, BBC.com x50px  BBC Radio 3 Unwind  Muzik klasik santai dan menenangkan, termasuk rancangan meditasi.  Music to unwind your mind (Melayu:Muzik untuk menenangkan fikiran)  Digital sahaja  DAB+, BBC.com x50px  BBC Radio 4  Berita, hal ehwal semasa, seni, sejarah, drama dalaman asli, komedi asli, sains, buku dan program keagamaan. Simulcast World Service 1:00–5:20 pagi setiap hari.  Inquisitive speech radio to make sense of your world (Melayu: Radio bicaranya ingin tahu untuk memahami dunia anda)  Nasional  92–95 FM, 103–105 FM, 198 LW, DAB+, BBC.com x50px  BBC Radio 4 Extra  Komedi klasik, drama, buku, sains fiksyen, fantasi dan program kanak-kanak. Juga menyiarkan The Daily Service. Dahulunya BBC Radio 7.  Journey into the Radio 4 archive (Melayu: Perjalanan ke arkib Radio 4)  Digital sahaja  DAB+, BBC.com x50px  BBC Radio 5 Live  Berita, hal ehwal semasa, liputan sukan langsung, panggilan telefon dan talkshow.  The voice of the UK - breaking news and live sport (Melayu: Suara UK - berita terkini dan sukan langsung)  Nasional  693 & 909 MW, DAB+, BBC.com x50px  BBC Radio 5 Sports Extra  Stesen tambahan untuk liputan acara sukan.  More live sport. Pure live sport. (Melayu: Lebih sukan langsung. Sukan langsung tulen.)  Digital sahaja  DAB+, BBC Sounds (UK Sahaja) x50px  BBC Radio 6 Music  Campuran muzik alternatif dan genre lain, termasuk berita, sesi muzik langsung dalaman, konsert dan dokumentari muzik.  Music beyond the mainstream (Melayu: Muzik di luar arus perdana)  Digital sahaja  DAB+, BBC.com x50px  BBC Asian Network  Muzik dan talk untuk komuniti British-Asian, termasuk berita, sesi muzik langsung dalaman, konsert dan dokumentari muzik.  Celebrating British Asian identity (Melayu: Meraikan identiti British-Asian)  Nasional & MW terhad  DAB+, BBC.com  CBeebies Radio  Versi audio saluran televisyen CBeebies dengan pelbagai kandungan untuk kanak-kanak kecil.  Songs, stories and fun. It's CBeebies for your ears (Melayu: Lagu, cerita dan keseronokan. CBeebies untuk telingamu)  Digital sahaja  BBC Sounds (UK Sahaja)

Radio wilayah dan tempatan
BBC juga mengendalikan stesen radio bagi tiga negara UK: Wales, Scotland, dan Ireland Utara. Stesen-stesen ini memberi tumpuan lebih kepada isu tempatan berbanding stesen kebangsaan UK, termasuk menganjurkan perdebatan telefon secara langsung mengenai isu tersebut, serta rancangan ringan dengan muzik dari pelbagai dekad abad ke-20 dan ke-21. Berbanding dengan majoriti stesen radio komersial UK yang kebanyakannya hanya menyiarkan muzik popular semasa, stesen “kebangsaan serantau” BBC menawarkan julat program yang lebih pelbagai.

 BBC Radio Wales – Pelbagai rancangan untuk pendengar di Wales.
 BBC Radio Cymru – Rancangan dalam bahasa Welsh, termasuk stesen tambahan BBC Radio Cymru 2.
 BBC Radio Scotland – Pelbagai rancangan untuk Scotland; termasuk stesen tambahan BBC Radio Orkney dan BBC Radio Shetland.
 BBC Radio nan Gàidheal – Rancangan dalam bahasa Scottish Gaelic.
 BBC Radio Ulster – Pelbagai rancangan untuk Ireland Utara; termasuk stesen tambahan BBC Radio Foyle.

Radio tempatan (Local Radio)
Terdapat 40 stesen radio tempatan BBC Local Radio di seluruh England dan Kepulauan Channel, yang selalunya memberi tumpuan kepada setiap daerah, bandar, atau kawasan yang lebih luas.

BBC World Service
BBC World Service ialah penyiar antarabangsa terbesar di dunia, menyiarkan dalam 27 bahasa ke pelbagai bahagian dunia melalui gelombang pendek analog dan digital, penstriman internet dan podcasting, satelit, relay FM dan MW, serta simulcast pada Radio 4 dari 1:00–5:30 pagi (waktu UK) dan Radio Cymru dari 12:00 tengah malam – 5:30 pagi (waktu UK). Perkhidmatan ini bebas politik (mengikut mandat Perjanjian yang diperincikan dalam Piagam BBC), bukan berasaskan keuntungan, dan bebas komersial. Perkhidmatan bahasa Inggeris sentiasa mempunyai pendengar di UK melalui LW dan oleh permintaan popular, perkhidmatan DAB kini membolehkan ia tersedia 24/7 untuk pendengar ini dengan kualiti penerimaan yang lebih baik. Ia juga tersedia di aplikasi SYOK di Malaysia.

 Slogan:  The World's Radio Station (Melayu: Stesen Radio Terbesar Dunia)

 Lihat juga 
 BBC Studio

 Rujukan 

 Bacaan lanjut 

 Pautan luar